《黄士一为余作墨梅效阴何体》
明代·刘永之

朝阳耀白雪，微月照寒泉。玉环承佩结，明珠缀组连。

不愁歌次阕，已向画图传。讵是扬州郭，偏蒙何逊怜。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。